Utah Beach

Utah Beach var ett av landingsområdene under invasjonen i Normandie, tildelt 1. amerikanske armé og gjennomført av 7. armékorps med 4. infanteridivisjon. Området ble ansett som strategisk viktig, men krevende, på grunn av oversvømt terreng bak stranden og få veiforbindelser på opphøyde diker.

Sterk strøm og tap av ledefartøy førte til at landgangen ble forskjøvet flere kilometer øst for planlagt område. Dette viste seg gunstig, da forsvaret var svakere der. Brigadegeneral Theodore Roosevelt jr. gikk i land i første bølge og besluttet å fortsette angrepet der de hadde kommet i land, en beslutning som senere ble belønnet med Medal of Honor. 

Omkring 23 000 amerikanske soldater ble landsatt ved Utah stranden på invasjonsdagen, med tap på rundt 210 drepte og sårede. 

Området bak stranden ble sikret av fallskjermstyrker fra 82. og 101. luftbårne divisjon, som ble sluppet natten til 6. juni for å ta viktige veier og broer, hindre tyske forsterkninger og støtte landgangen. Hovedmålet for landgangen var å ta Cherbourg for å etablere en havn for forsyninger.

 Referanser 

Kategori:Normandies geografi
Kategori:Strender i Europa